230 escolars participen en la X Diada Ciclista organitzada per col.legis públics de Gandia
30 maig 2019

## 230 escolars participen en la X Diada Ciclista organitzada per col.legis públics de Gandia30 maig 2019Última actualització: 14 juliol 2025

![](../gestion/img/X-Diada-ciclista-escolar.jpg)  
  

Per desé any consecutiu, els alumnes de 6ºcurs de Primària de sis col·legis públics de Gandia i un de Xeresa,  han participat en la Diada Ciclista per la nostra localitat.

En aquesta edició, 230 alumnes, amb casc i bicicleta, dels col·legis gandians Sant Francesc de Borja, Benipeixcar, Joan Martorell, Montdúver, Botànic Cavanilles i Cervantes, han omplit els carrers de la ciutat d'alegria i colorit. Al seu pas per la marjal, en l'Alqueria del Duc, l'alumnat del col·legi Sant Antoni de Pàdua de Xeresa s'ha unit al gran escamot i tots han aprofitat el recés per a esmorzar.

A la seua arribada al final de la platja, han fet una parada d'avituallament en la qual l'Ajuntament, a través de la regidoria de Gestió Responsable del Territori, ha oferit a tots els participants suc de taronja.

Els escolars han estat acompanyats en tot moment per docents, que al costat de la Policia Local, Creu Roja i Protecció Civil, han vetlat per la seua seguretat.

L'activitat anual està programada des de l'àrea d'Educació Física de tots els col.legis participants amb l'objectiu de fomentar l'ús de la bicicleta, el coneixement de l'entorn natural local i promoure les relacions entre l'alumnat dels diferents centres escolars.